open-index/open-wikipedia-markdown huggingface dataset:
Գաթա

**Գաթա**, հայկական ազգային հրուշակեղեն, որը տարածում ունի ինչպես Հայաստանում, այնպես էլ հայկական սփյուռքում։ Այս ճարպային խմորեղենը, ի դեմս այլ հայկական և վրացական ուտելիքների, Վրաստանի ադրբեջանցիների շնորհիվ տարածում է գտել նաև ժամանակակից Ադրբեջանում։ Պատահական չէ, որ ադրբեջանական խոհանոցում առկա չորս տարատեսակներից (Բաքվի, Ղարաբաղի, Գանձակի, Նախիջևանի) երեքը կոչված են հայկական տարածքների անուններով։

## Ստուգաբանություն և ծագում
Առաջին անգամ այն հիշատակել են հայ առակագիր և քարոզիչ Վարդան Այգեկցին «Խոզը և գաթան» առակում։ Անվան ստուգաբանությունը անհայտ է։ Նմանությունը ֆրանսերեն gateau բառի հետ ամենայն հավանականությամբ պատահական է։ Որպես հնարավոր ստուգաբանություն առաջարկվել է հայկական կաթը, սակայն ակադեմիկոս Հրաչյա Աճառյանը իր աշխատություններում այս վարկածը հերքել է։

Հին ժամանակներում հայերը գաթան թխում էին թոնրի մեջ։ Լավաշի մեծ քանակների թխման գործընթացից հետո տաք վառարանը օգտագործվում էր այլ ուտեստների և քաղցրավենիքների համար։ Խմորը բաղկացած է կարագից, ալյուրից և մածնից, իսկ լցոնումը (խորիզ) բաղկացած է կարագից և շաքարից, երբեմն ավելացնելով ընկույզ։

## Տարածաշրջանային տեսակներ
[մինի|[Գաթանախշիչ]]
Հայաստանում գաթայի շատ տարբերակներ կան։ Հաճախ քաղաքները կամ մարզերը ունեն իրենց սեփական տարբերակը։ Հանդիպում է տարբեր ձևերով ու չափսերով։ Նախկինում գաթան թխում էին թոնրի մեջ, բայց հիմա թխում են նաև վառարաններում։ Քաղցրավենիքը գործածական է տոներին (Բարեկենդան), հանդիսությունների ժամանակ և այլն։ Բարեկենդանը նշվում է ձմռան վերջին կամ վաղ գարնանը։ Ընտանեկան մեծ գաթան պարունակում էր նաև փոքրիկ մետաղադրամ։ Այն հավասարապես բաժանում էին ընտանիքի անդամների միջև. ի դեպ, այդպիսիք էին նաև շները և կատուները։ Մետաղադրամը ստացած անձի համար տարին հաջող ընթացք էր ունենալու։ Այսօր գաթան գործածական է առօրյա կյանքում, հաճախ մատուցվում է թեյի կամ սուրճի հետ։ Գաթան թխվում է ինչպես կլոր տարբերակով, այնպես էլ հատիկներով․ Խմորը լայն բացվում է, ամբողջ տարածքով շաղ է տրվում , այնուհետև գլանաձև ոլորվում է և դանակով, գեղեցկության համար նաև զոլավոր դանակով շեղակի կտրատվում է գլանակը վերածելով գեղեցիկ գաթայի կտորների։ Գաթայի վրա փայլն ապահովելու համար ձվի դեղնուց է քսվում կաթի հետ խառնած, կամ մուգ սև թեյի թուրմ։

## Տես նաև
*Նազուկ

## Ծանոթագրություններ

Կատեգորիա:Հայաստանի ոչ նյութական մշակութային ժառանգություն
Կատեգորիա:Հայկական քաղցրավենիքներ
Լոնդոնյան քար

200px|մինի|աջից|Լոնդոնյան քարը
**Լոնդոնյան քար** (), համարվում է Լոնդոնի տեսարժան վայրերից մեկը։

Քարն իրենից ներկայացնում է կրաքարի մի կտոր, պահվում է մետաղյա ճաղերի հետևում Քենոն-սթրիտում գտնվող 111 տանը։ Կա մի լեգենդ, ըստ, որի քարը Դիանա աստվածուհու զոհասեղանի մի կտորն է, որը պատրաստել է Բրուտուս Տրոնյանսկին, և եթե քարը ոչնչացվի, ապա Լոնդոնը կանցնի ջրի տակ։

Իրականում քարը,  հռոմեական ժամանակներում ծառայել է որպես  տեղորոշման միջոց,  ցույց տալով  Լոնդոնի կենտրոնը։  Քարի մասին առաջին  գրավոր հիշատակումները եղել են  Էթելսթանի ժամանակներում,  իսկ  քարտեզի վրա  առաջին  անգամ  նշվել է 1198  թվականին։  Միջնադարում նրա  հրապարակումները  կարդացել   և  երդում  է  տվել Ջեք Քեդը,  1450   թվականին  գրավելով   Լոնդոնը իր  սրով (կամ գավազանով) հարվածել է քարին,  այդպես ընդգծելով  իր  իշխանությունը քաղաքի  վրա։
200px|մինի|աջից|Ջեք Քեդը Լոնդոնյան քարի մոտ

18-րդ դարում քարը երկու անգամ տեղափոխվեց (1742 և 1798 թվականներին)։ Տեղադրվել է Սուրբ Սվիտի  եկեղեցում,  սակայն 1940   թվականին  գերմանական ռմբակոծիչների կողմից ոչնչացվեց (բայց քարը հաջողվել է պահպանել)։

## Ծանոթագրություններ

## Արտաքին հղումներ
* Մանրամասն  նկարագրությունը
* *S. Coughlan*. London's heart of stone // BBC

Կատեգորիա:Լոնդոնի տեսարժան վայրեր
Կատեգորիա:Քաղաքային լեգենդներ
Կատեգորիա:Քարեր
Մարետա Քոչարյան

**Մարետա Գևորգի** **Քոչարյան** (), հայ դերասանուհի։

## Կենսագրություն
Մարետա Քոչարյանը ծնվել է 1951 թվականին Հայաստանի Արտաշատի շրջանի (այժմ Արարատի մարզի) Այգեզարդ գյուղում։ Ավարտել է գյուղի միջնակարգ դպրոցը և եղել Այգեզարդի կուլտուրայի տան գեղարվեստական մասի ղեկավարը։ Այնուհետև ընդունվել և ավարտել է Արտաշատի Ամո Խարազյանի անվան պետական դրամատիկական թատրոնի դրամատիկական ստուդիան, որից հետո աշխատանքի է նշանակվել Գավառի պետական դրամատիկական թատրոնում։ 1976 թվականից աշխատում է Կապանի Ալեքսանդր Շիրվանզադեի անվան պետական դրամատիկական թատրոնի դերասանուհի է։

## Դերեր

## Ծանոթագրություններ

Կատեգորիա:Հայ դերասանուհիներ
Ալինա Հովհաննիսյան

**Ալինա Սուրենի Հովհաննիսյան** (), խորհրդային հայ դերասանուհի։ Հայաստանի վաստակավոր արտիստ (2005)։

## Կենսագրություն
Ալինա Հովհաննիսյանը ծնվել է 1947 թվականի նոյեմբերի 21-ին։ 1971 թվականին ավարտելով Վանաձորի պետական մանկավարժական ինստիտուտը՝ աշխատանքի է անցնում Հովհաննես Աբելյանի անվան պետական դրամատիկական թատրոն։

## Մրցանակներ և պարգևներ
* ՀՀ մշակույթի նախարարության ոսկե մեդալ, 2017
* ՀՀ մշակույթի նախարարության «Արտիստ» մրցանակ (2011)
* «Թատերական Լոռի» մրցանակ (2010)

Կատեգորիա:Հայ դերասանուհիներ
Կատեգորիա:Խորհրդային դերասանուհիներ
Կատեգորիա:Թատրոնի դերասանուհիներ
Շամիրամ Տերտերյան

**Շամիրամ Վահանի Տերտերյան** (), խորհրդային հայ դերասանուհի։

## Կենսագրություն
Շամիրամ Տերտերյանը ծնվել է 1935 թվականի հոկտեմբերի 10-ին։ 1962 թվականին ավարտել է Գյումրու Դրամատիկական թատրոնին կից ստուդիան։ 1967 թվականից՝ Վանաձորի դրամատիկական թատրոնի դերասանուհի։Խաղացել է մոտ 60 դեր : 2010 թվականին արժանացել է ՀՀ մշակույթի նախարարության ոսկե մեդալին և ՀԹԳՄ ոսկե մեդալին: Շահիրամ Տերտերյանը մահացել է 2026 թվականի փետրվարի 24 ին, 90 տարեկան հասակում:

## Մրցանակներ և պարգևներ
* ՀՀ մշակույթի նախարարության ոսկե մեդալ (2010)
* ՀԹԳՄ ոսկե մեդալ (2010)

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Կատեգորիա:Հայ դերասանուհիներ
Գադիշո Խորխոռունի

**Գադիշո Խորխոռունի** (գրաբար՝ Գադիշոյ, Գադէշոյ, ), Հայոց մաղխազ Մարզպանական Հայաստանում, մարզպան Վասակ Սյունու զինակիցը, ապա նրա կուսակիցների ղեկավարը, Խորխոռունիների նախարարական տոհմից։

## Կենսագրություն
Գադիշո Խորխոռունին եղել է այն նախարարների մեջ, որոնք Պարսից Հազկերտ Բ արքայի հրամանով կանչվել էին Տիզբոն, ապա մահապատժի սպառնալիքի տակ՝ առերես ուրացել քրիստոնեությունը և ազատ արձակվել։ Հետդարձին Գադիշոն բռնում է մարզպան Վասակ Սյունու կողմը, ընդդեմ Վարդան Մամիկոնյանի։

Գյուտ Ա Արահեզացի կաթողիկոսի և մարզպան Վահան Մամիկոնյանի ժամանակ գլխավորում էր Վասակի կուսակից նախարարներին։ Հաճախակի հանդիմանվելով Գյուտ Ա Արահեզացի կաթողիկոսից, «չարախոսում է» Պարսից Պերոզ արքայի մոտ նրա մասին և պատճառ դառնում նրա կաթողիկոսությունից զրկվելուն։ Վահանի ապստամբության ժամանակ գերի է բռնվում։

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 1, Ցուցակ 1, էջ 437
* «Վասն Վարդանայ եւ Հայոց պատերազմին», Եղիշե, Վենետիկ, 1828, էջ 71, 160
* «Հայ Ժողովրդի Պատմության Քրեստոմատիա», հատոր 1, էջ 537, 563

Կատեգորիա:Վարդանանց պատերազմ
Կատեգորիա:Վահանանց պատերազմ
Ադի Շարոնի առևանգումը

**Ադի Շարոն**, 1999 թվականին առևանգողների խմբավորման կողմից առևանգված 13֊ամյա տղա։ Տարիներ շարունակ անցկացրել է նկուղում, և ենթարկվել խոշտանգումների։

## Առևանգում
Ադի Շարոնը իր հոր՝ իսրայելցի գործարար Իոսիֆ Շարոնի հետ առևանգվել է 1999 թվականի օգոստոսի 23֊ին Մոսկվայում։ Հաջորդ օրը հորն ազատ են արձակել՝ որդու համար պահանջելով 8 միլիոն դոլար փրկագին։

Շարոնը դիմեց Մոսկվայի կազմակերպված հանցագործության դեմ պայքարի տարածաշրջանային գրասենյակին։ Հանցագործները 2 միլիոն դոլարով կրճատեցին փրկագնի չափը։ 2000 թվականի հունվարի 21֊ին Շարոնը ստացավ իր որդու կտրված մատը։ Մայիսի 5֊ին նա ստացավ տղայի երկրորդ կտրված մատը, բայց այս անգամ նախազգուշացումով, որ հաջորդ անգամ նա կստանա տղայի գլուխը։

Մոտ մեկ տարի նա անցկացրեց նկուղում, որտեղ նրա առողջությունը կտրուկ վատացավ։ Ադի Շարոնն ազատ է արձակվել 2000 թվականի հունիսի 1֊ին Պենզայում։ Այդ օրը ձերբակալվեցին 13 հանցագործներ։ Հանցագործության բացահայտման մեջ ներգրավվել է Ներքին գործերի նախարարության աշխատակից Անդրեյ Ալեշինը։

Հանցագործները դատապարտվեցին երկարատև ազատազրկման։ Ռուսլան, Խիզիր և Շամխան Վիտաևները դատապարտվեցին տարբեր ժամկետներով (8-10 տարի)։ Գորյաչևը ազատազրկվեց 10 տարով, Սալյաևը՝ 9։

Իսրայելի վարչապետ Էհուդ Բարաքը շնորհակալություն է հայտնել Ռուսաստանի Դաշնության նախագահ Վլադիմիր Պուտինին, և ասել, «որ ռուսական հատուկ ծառայությունների որոշիչ գործողությունների շնորհիվ բացահայտվել են բոլոր տեսակի ահաբեկչական խմբավորումները»։

## Ծանոթագրություններ

Կատեգորիա:Մահ
Ժամ (ամսագիր)

**Ժամ** (), համահայկական կրթամշակութային պարբերական, որի հիմնական նպատակը օտար միջավայրում հայկական արժեքների տարածումն է, ինչպես նաև Հայաստանի և հայկական Սփյուռքի մշակութային ու հասարակական կյանքի լուսաբանումը։

Տպագրվում է Մոսկվայում՝ 2008 թվականից։ 
Հիմնադիր և գլխավոր խմբագիր` Աննա Գիվարգիզյան։
Հրատարակիչներ` Արմեն Հովհաննիսյան, Աննա Գիվարգիզյան։ 
Նշանաբանը` «Հայկական ժամանակ»։

2017 թվականին ճանաչվել է որպես լավագույն համահայկական տպագիր պարբերական։ Նույն թվականին ամսագիրը գործընկերության մասին համաձայնագիր է ստորագրել «Արցախպրես» լրատվական գործակալության հետ։

## Ծանոթագրություններ

## Արտաքին հղումներ
* Պաշտոնական կայք
*  Հարցազրույց Մոսկվայի «Ժամ» ամսագրի գլխավոր խմբագիր Աննա Գիվարգիզյանի հետ

Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Շաբ-Է-Յալդա

**Շաբ Է Յալդա** (), **Շաբ-Է Չելլե** (), հնագույն իրանական տոն, սկզբնապես նշվել է տարվա ամենաերկար գիշերվա օրը, այսինքն՝ ձմեռային արևադարձի նախօրեին։

1925 թվականին իրանական օրացույցի բարեփոխումից հետո, որը սեզոնային միջոցառումները կապակցեց օրացույցի օրերին, Յալդան նշվում է տասներորդ ամսվա (Դեյ) առաջին օրվա գիշերը։ Հաշվի առնելով տոների ամենամյա տեղաշարժերը՝ տոնը կարող է ձմեռային արևադարձից մեկ օրով շուտ կամ ուշ տոնվել։
մինի|ձախից|Սեղանի ավանդական զարդարումը Շաբ է Յալդայի օրը
Սասանյան կայսրության անկումից և իսլամի տարածումից հետո այս տոնի նշանակությունը անկում ապրեց, Յալդան դարձավ ընտանեկան զրադաշտական տոն։ Ձմռան կեսին թարմ մրգերի օգտագործումը հիշեցնում է աշնանացանի պաշտպանության համար աստվածներին խնդրելու հնագույն սովորույթները։

13-րդ դարի վերջերին իրանական բանաստեղծ Սաադին իր Բուստանում գրել է՝ «Այս առավոտը չի բացվի, քանի դեռ չի վերջացել Յալդայի գիշերը»։

2008 թվականին հատուկ արարողության ժամանակ Յալդայի գիշերը պաշտոնապես ընդգրկվեց Իրանի ազգային գանձերի ցանկում։

## Պատկերասրահ

File:Yalda Night Table Amsterdam 2011 Photo by Pejman Akbarzadeh Persian Dutch Network.jpg|Յալդայի գիշերվա սեղանը
File:Happy Yalda Night cake.jpg|Յալդայի գիերվա տորթ
File:Yalda setting 2.jpg|Յալդայի գիշերվա բաղադրիչները
File:Yaldā Night.png|Լոգո ձևավորված Յալդայի գիշերվա համար
File:Fruits used in yalda at 2017.jpg|Յալդայի գիշերվա մրգերը


## Ծանոթագրություններ

Կատեգորիա:Գիշերները անձնական անունով
Կատեգորիա:Դեկտեմբերի 22-ի տոները
Կատեգորիա:Դեկտեմբերի 23-ի տոները
Կատեգորիա:Իրանի տոներ
Օտտո Վալբուրգ

**Օտտո Վալբուրգ** (իրական անունը և ազգանունը — **Օտտո Մաքսիմիլիան Վասսերցուգ**) (; ), հրեական ծագմամբ գերմանացի դերասան, հոլոքոստի զոհերից մեկը։ 

## Կենսագրություն
Ծնվել է հրեական ընտանիքում։ Բանկիրի որդի է։ Մասնակցել է Առաջին համաշխարհային պատերազմին, ստացել վիրավորում արևելյան ռազմաճակատում։ Պարգևատրվել է «Երկաթե խաչով»։

1926 թվականից աշխատել է գերմանական կինոարդյունաբերությունում, այդ թվում նաև, UFA-ի տարբեր կառույցներում։

1933 թվականին նացիստների իշխանության գալուց հետո լքել է Գերմանիան և տեղափոխվել Ավստրիա, որտեղ շարունակել է աշխատել կինոյում։ Ավելի ուշ արտագաղթել է Ֆրանսիա, այնտեղից էլ՝ Նիդերլանդներ։

Նիդերլանդներ գերմանացիների ներխուժումից հետո՝ 1940 թվականին ձերբակալվել է։ Որոշ ժամանակ գտնվել է Վեստերբորկ համակենտրոնացման ճամբարում, որտեղից էլ տեղափոխվել է Տերեզիենշտադ, այնտեղից էլ Օսվենցիմ։ Սպանվել է 1944 թվականին Օսվենցիմում։

## Արվեստ
Օտտոն համր կինոյի և ձայնային ֆիլմերի վաղ շրջանի հայտնի դերասան է։ Հանդես է եկել նաև կաբարեում։

Որպես դերասան իր առաջնախաղն ունեցել է 1909 թվականին։

Կինոյում նկարահանվում է 1926 թվականից։ Կերտել է ավելի քան 86 դերեր։

## Ընտրված ֆիլմագրություն

* 1926 — 10 մարկայանոց քարտի պատմություն
* 1927 — Երկինքը երկրում
* 1927 — Գրանդ օթել…!
* 1928 — Սերը մեծ գոմում
* 1929 — Այն կինը, ում սիրում են բոլորը
* 1929 — Կարմիր շրջան
* 1929 — Ուրախ այրին
* 1929 — Շարք Х
* 1929 — Գիշերը պատկանում է մեզ
* 1929 — Իմ սիրո խաբկանքը
* 1930 — Ֆոկուս-պոկուս
* 1931 — Ձերդ մեծությունը հրամայում է
* 1931 — Սալտո-մորտալե
* 1931 — Ռումբերը Մոնտե Կարլոյի վրա
* 1931 — Կոնգրեսը պարում է
* 1931 — Ռոննի
* 1931 — Յորք
* 1932 — Ուրիշի անվան տակ
* 1932 — Գեղեցիկ արկած
* 1932 — Սև գուսար
* 1932 — Ֆրեդերկա
* 1933 — Ինչ են չարախոսում կանայք
* 1933 — Համբույր Վերոնիկայից
* 1933 — Արքայազն
* 1934 — Պետեր
* 1935 — Պարահանդես Սավոյայում
* 1935 — Փոքրիկ մայրիկ
* 1936 — Կատերինա
* 1936 — Իմ կյանքի ամենագեղեցիկ օրը 

## Ծանոթագրություններ

## Արտաքին հղումներ
* 
* Otto Wallburg 

Կատեգորիա:Գերմանացի դերասաններ
Կատեգորիա:Հոլոքոստի զոհեր
Կատեգորիա:Թատրոնի դերասաններ
Կատեգորիա:Առաջին համաշխարհային պատերազմի մասնակիցներ
Կատեգորիա:Կինոդերասաններ
Ֆելիչե Վարինի

**Ֆելիչե Վարինի** (, ), Փարիզում բնակվող շվեյցարացի նկարիչ։ 2000/2001 թվականներին առաջադրվել է Մարսել Դյուշանի անվան մրցանակի համար։ Հիմնականում հայտնի է սենյակներում և այլ տարածքներում իր երկրաչափական հեռանկարային-տեղայնացված նկարներով՝ օգտագործելով պրոյեկտոր-տրաֆարետային տեխնիկա։ Ըստ մաթեմատիկայի պրոֆեսոր և արվեստի քննադատ Ջոել Կոսկասի՝ «Վարինիի աշխատանքը հակա-Մոնա Լիզական է»։

Ֆելիչեն նկարում է ճարտարապետական և քաղաքային տարածություններում, ինչպիսիք են շենքեր, պատեր և փողոցներ։ Նկարները բնութագրվում են մեկ դիտանկյունից, որտեղից դիտողը կարող է տեսնել ամբողջական նկարը (սովորաբար պարզ երկրաչափական ձևեր, օրինակ՝ շրջանակ, քառակուսի, տող), իսկ մյուս դիտանկյունից դիտորդը կտեսնի «կոտրված» մասնատված ձևեր։ Վարինի պնդում է, որ աշխատանքը գոյություն ունի  ամբողջությամբ` իր ամբողջական ձևով, ինչպես նաև մասնիկները։ «Իմ մտահոգությունն է, - ասում է նա, - թե ինչ է տեղի ունենում դիտանկյունից դուրս»։

2017 թվականի սեպտեմբերին Ֆելիչե Վարինին ժամանակակից արվեստի տրիենալեի երկրորդ փուլի շրջանակներում իր «Վեցանկյուններ, շրջաններ և սեղաններ» աշխատանքը ցուցադրել է Երևանի երկաթուղային կայարանի շենքում։

## Պատկերասրահ

5ellipsesOuvertesFeliceVariniMetz.jpg|«Հինգ բաց էլիպսներ», քաղաքային նկար Մեցում, 2009
Felice Varini - 'Nine dancing triangles', France (Chateau Chasse-Spleen, Moulis en Medoc 2012. Photos by André Morin. Photocollage by Gil Dekel.jpg|«Ինը պարող եռանկյուներ», Մուլի ան Մեդոկ կոմունա, Château Chasse-Spleen, Ֆրանսիա, 2012
Instalation by Felice Varini (5).jpg|«Վեցանկյուններ, շրջաններ և սեղաններ», Երևանի երկաթուղային կայարան, 2017
Instalation by Felice Varini (4).jpg


## Ծանոթագրություններ

## Արտաքին հղումներ
* Կայքէջ 
* Interview and images 
* Selection of perspective space paintings
* Felice Varini Year-By-Year: short chronology of works

Կատեգորիա:Շվեյցարացի լուսանկարիչներ
Կատեգորիա:Շվեյցարացի նկարիչներ
Կատեգորիա:Շվեյցարացի արվեստագետներ
Ուկրաինայի ազգային բանկ

**Ուկրաինայի ազգային բանկ** (), Ուկրաինայի կենտրոնական բանկը։

Ուկրաինայի ազգային բանկը ստեղծվել է ԽՍՀՄ պետական բանկի Ուկրաինայի հանրապետական բանկի հիման վրա՝ 1991 թվականի մարտի 20֊ին Ուկրաինայի բանկերի և բանկային գործունեության մասին օրենքի Վերին ռադայի ընդունմամբ։
 
90֊ականների սկզբին Ուկրաինան կանգնած էր բարձր գնաճի վրա, դրամավարկային համակարգի անհամապատասխանությունը շուկայական պայմանների հետ առաջացրել է խնդիրներ, այդ պատճառով 1994֊1996 թվականներին իրականացվել է դրամավարկային լայնածավալ բարեփոխում, որը փոխեց Ուկրաինայի դրամական շրջանառության ամբողջ համակարգը։

## Իրավական կարգավիճակ
Բանկի գործունեությունը կարգավորվում է Ուկրաինայի Սահմանադրությամբ (հոդված 85 (կետ 18, 19), 99, 100, 106 (կետ 12))՝ Ուկրաինայի ազգային բանկի մասին օրենքով, Ուկրաինայի Բանկերի և բանկային գործունեության մասին օրենքով և այս ոլորտի այլ օրենքներով։

Ուկրաինայի ազգային բանկի մասին օրենքի համաձայն Ուկրաինայի կենտրոնական բանկը կառավարության կոնկրետ մարմին է, որը համարվում է ազգային արժույթի միակ թողարկողը և դրանց շրջանառության կազմակերպողը, սահմանում է վճարումների համակարգը և կարգը, այդ թվում նաև բանկերի միջև անցկացվող բանկային գործառնությունների կանոնները, կազմակերպում և իրականացնում է բանկերի և այլ ֆինանսական հաստատությունների արտարժութային վերահսկում։ Ուկրաինայի ազգային բանկը սահմանում է գրիվնայի պաշտոնական փոխարժեքն արտասահմանյան արժույթների դեմ և տարածում այն։ Ազգային բանկը սահմանում է անվանումներ, անվտանգության համակարգեր, վճարային նշաններ, պահպանում է իրենց պահուստային ֆոնդերը։ Թանկարժեք մետաղների, քարերի և այլ արժեքների պահպանումը մտնում է բանկի ֆունկցիաների մեջ։ Բանկը տեղաբաշխում է ոսկու և արտարժութային պահուստները, դրանց հետ իրականացնում է գործառնություններ։ 2014 թվականին Ազգային բանկը պաշտոնապես տեղափոխվեց գրիվենի ճկուն փոխարժեք։ Այսպես, փետրվարի 7֊ին գրիվնայի փոխարժեքը դոլարի նկատմամբ մի անգամից բարձրացավ 8,95%-ով։

2015 թվականի հունիսին ամրապնդվեցին այս մարմնի անկախությունը և ինստիտուցիոնալ կարողությունները։

Ուկրաինայի ազգային բանկն ունի սեփական ֆոնդ, 2015 թվականին ֆոնդի ակտիվները կազմել են 1,7 միլիարդ գրիվնա (երկրի ոչ պետական կենսաթոշակային հիմնադրամների ընդհանուր ակտիվների 65%-ը)):

## Նախագահներ

## Ծանոթագրություններ

## Արտաքին հղումներ
* Պաշտոնաական կայք

Կատեգորիա:Բանկեր այբբենական կարգով
Կատեգորիա:Կենտրոնական բանկեր
Կատեգորիա:1991 հիմնադրումներ Ուկրաինայում
Կատեգորիա:1991 հիմնադրված բանկեր
Սուննա

**Սուննա**ն մուսուլմանական սուրբ ավանդություն է, որն իր մեջ ընդգրկում է մարգարե Մուհամմադի կյանքի մասին պատմությունները, որպես օրինակ ողջ մուսուլմանական համայնքի (ումմայի) և յուրաքանչյուր մուսուլմանի համար։ Սուննան համարվում է երկրորդը Ղուրանից հետո որպես իսլամական իրավունքի (ֆիկհի) աղբյուր։ Այն ներկայացնում է Մուհամմադի վարքը, մարգարեի կողմից ճիշտ ընդունված կանոններն ու նորմերը։ Սուննան՝ հադիսների տեսքով, փոխանցվել է բանավոր կերպով Մուհամմադի զինակիցների կողմից։ Սուննան շատ սերտ կապված է Ղուրանի հետ և լրացնում է այն։ Սուննային հետևելը համարվում է մուսուլմանի կյանքի կարևորագույն բաղադրիչը։ Մուսուլմանական կրոնական կրթության մեջ նշանակալից դեր ունի Սուննայի ուսուցում։ Մուհամմադի մահից հետո Սուննան թույլ տվեց լուծել խալիֆայության բնակչության կյանքի մի շարք խնդիրներ։ Սուննայի նշանակությունը սկզբից ևեթ շատ մեծ էր, իսկ 9-10-րդ դարերում այն սկսում են կարդալ Ղուրանի հետ հավասար։ Ղուրանը և Սուննան իսլամական իրավական համակարգի հիմքն են։ Ղուրանի հիմնական տեքստերը ունեն ընդհանուր բնույթ, գրեթե հնարավոր չէ գտնել մանրամասներ և երկրորդական դետալներ։ Հիմնականում Ղուրանում խոսվում է հավատի սկզբունքների մասին, հաստատվում են երկրպագության նորմերը, հիշատակվում է հնագույն ազգերի պատմությունը։ Սուննան բացատրում է Ղուրանի ոչ հասկանալի հատվածները, մանրամասն նկարագրում է այն, ինչ Ղուրանում ներկայացված է ընդհանուր կողմերով։ Սուննան նաև ընդգրկում է կանոններ, որոնք չկան Ղուրանում։ Օրինակ՝ Ղուրանում Ալլահը մուսուլմաններին հրահանգում է աղոթել։ Յուրաքանչյուր մուսուլման ենթարկվում է և պատրաստ է աղոթել, սակայն ե՞րբ և ինչպե՞ս։ Այս հարցերի պատասխանը տալիս է Սուննան, որտեղ մանրամասն նկարագրված է, թե ինչպես և երբ պետք է կատարվի աղոթքը՝ Մուհամմադ մարգարեի օրինակով։

## Գրականություն
* Գ. Նյուբի - Իսլամի կրճատ հանրագիտարան = A Concise Encyclopedia of Islam, Ֆայր փրեսս, 384 էջ, 3000 օրինակ

## Արտաքին հղումներ
* http://masud.co.uk/the-sunna-as-primordiality/
* http://www.quranicstudies.com/prophet-muhammad/the-meaning-of-sunna-in-the-quran/
* http://cmje.usc.edu/ 

Կատեգորիա:Իսլամական տերմիններ
Անտարկտիկայի պայմանագիր

thumb|right|Անտարկտիկայի պայմանագրի նշանը
thumb|1971 թվականին ԽՍՀՄ-ում թողարկված փոստային նամականիշ, որը խորհրդանշում է պայմանագրի 10-ամյակը
**Անտարկտիկայի պայմանագիր** (), միջազգային պայմանագիր, որը նախատեսում է Անտարկտիկայի ապառազմականացումը և միջուկային զենքի օգտագործման և փորձարկման արգելքը՝ մայրցամաքի ողջ տարածքում։ պայմանագիրը կնքվել է 1959 թվականի դեկտեմբերի 1-ին Վաշինգտոնում։ պայմանագիրը ուժի մեջ է մտել 1961 թվականի հունիսի 23-ին՝ 12 նախնական մասնակից երկրների ստորագրման արդյունքում։

## Նպատակներ
Պայմանագրի գլխավոր նպատակը Անտարկտիկայի ողջ մարդկության շահերից բխող գործողությունների համար օգտագործելն է։ Բացի այդ, պայմանագիրը երաշխավորում է գիտական հետազոտությունների ազատությունը և կարևորում միջազգային համագործակցության ապահովումը։ Արգելվում են ցանկացած տիպի միջուկային պայթյունների իրականացումը և ռադիոակտիվ նյութերի թաղումը մայրցամաքի տարածքում։ 1982 թվականին, որպես պայմանագրի մի մաս և 9-րդ հոդվածի իրագործում, ուժի մեջ է մտել «Անտարկտիկայի ծովային կենդանի ռեսուրսների պահպանման կոնվենցիա» (ԱԾԿՌՊ)։ Պայմանագրի կետերի և դրույթների պահպանումն ապահովում է «ԱԾԿՌՊ կոմիտեն», որի շտաբկայանը գտնվում է Ավստրալիայի Թասմանիա նահանգի Հոբարթ քաղաքում։

## Դասակարգում
2010 թվականի հունվարին պայմանագիրը ստորագրել են 46 պետություններ, որոնց 28-ը համարվում են կոնսուլտատիվ կողմեր։ Պայմանագրի շրջանակներում մասնագետները առանձնացնում են պետությունների երեք հիմնական խմբեր՝
* Պետություններ, որոնք Անտարկտիկայում տարածքային պահանջներ ունեին, մինչև պայմանագրի կնքումը։ Այդ պետություններն էին Ավստրալիան, Արգենտինան, Մեծ Բրիտանիան, Նոր Զելանդիան, Նորվեգիան, Ֆրանսիան և Չիլին։
* Պետություններ, որոնք իրավունք են իրենց վերապահել ունենալ տարածքային պահանջներ Անտարկտիկայում։ Այդ պետություններն են Պերուն, ԽՍՀՄ/Ռուսաստանը, ԱՄՆ-ն և ՀԱՀ-ը։
* Պետություններ, որոնք պաշտոնապես չունեն տարածքային պահանջներ Անտարկտիկայում։ Այդ պետություններն են Բելգիան, Բուլղարիան, Բրազիլիան, Գերմանիան, Հնդկաստանը, Իտալիան, ՉԺՀ-ն, Պակիստանը, Լեհաստանը, Ռումինիան, Ուկրաինան, Ուրուգվայը, Չեխիան, Շվեդիան, Էկվադորը, Հարավային Կորեան և Ճապոնիան։

## Պայմանագրի մասնակից երկրներ
Սկզբնական մասնակից երկրները նշված են թավատառ։

2015 թվականի ապրիլ ամսվա դրությամբ

## Ծանոթագրություններ

## Արտաքին հղումներ
* Անտարկտիկայի համաձայնագրի քարտուղարություն 

Կատեգորիա:ԱՄՆ-ի համաձայնագրեր
Կատեգորիա:Ավստրիայի պայմանագրեր
Կատեգորիա:Բելգիայի պայմանագրեր
Կատեգորիա:ԽՍՀՄ պայմանագրեր
Կատեգորիա:Ճապոնիայի պայմանագրեր
Կատեգորիա:Միջազգային պայմանագրեր
Կատեգորիա:Միջուկային զենքից ազատ գոտիներ
Կատեգորիա:Ուկրաինայի պայմանագրեր
Կատեգորիա:Սպառազինության սահմանափակման պայմանագրեր
Կատեգորիա:Ֆրանսիայի պայմանագրեր
Արմենուհի Սեյրանյան

**Արմենուհի Արմենի Սեյրանյան** (), հայ օպերային երգչուհի (սոպրանո)։ Հայաստանի վաստակավոր արտիստ (2015)։

## Կենսագրություն
Ավարտել է Երևանի թիվ 17 երաժշտական դպրոցը, Ռոմանոս Մելիքյանի անվան երաժշտական ուսումնարանը, Երևանի Կոմիտասի անվան պետական կոնսերվատորիան և կոնսերվատորիայի ասպիրանտուրան։ 1996 թվականից աշխատում է Երևանի Ա. Սպենդիարյանի անվան օպերայի և բալետի ազգային ակադեմիական թատրոնում։ 1998 թվականից դասավանդում է նաև Կոմիտասի անվան կոնսերվատորիայում։ 2009 թվականից՝ դոցենտ։ 2016 թվականից՝ պրոֆեսոր։ Գրել է աշխատություններ, տպագրված կոնսերվատորիայի «Ուսումնամեթոդական աշխատանքների ժողովածույում» և «Երաժշտական Հայաստան» միջազգային գիտական ամսագրում։ Հանդիսանում է նաև «Շարական» անսամբլի մենակատարը (գեղարվեստական ղեկավար՝ Դանիել Երաժիշտ), որի հետ ելույթներ է ունեցել Մայր Աթոռ Սուրբ Էջմիածնում։ Վեհափառ Վազգեն Ա Ամենայն Հայոց Կաթողիկոսի «Արարատ» երգի միակ կատարողն է։

Համագործակցել է Ազգային օպերայի կամերային և սիմֆոնիկ նվագախմբերի, Հայաստանի ռադիոյի պետական սիմֆոնիկ նվագախմբի, ֆրանսիական «Գզերեմիա» անսամբլի և արտասահմանյան մի շարք մենակատարների հետ։ Ձայնագրվել է Իրանում նկարահանված «Սուրբ կույս Մարիամ» ֆիլմում։

Համագործակցել է ժամանակակից կոմպոզիտորներ Արամ Սաթյանի, Աշոտ Բաբայանի, երգեհոնահար Վահագն Ստամբոլցյանի, դիրիժոր Օհան Դուրյանի և այլոց հետ։

Ձայնագրել է հոգևոր երգերի 3 լազերային սկավառակ, որոնցից մեկը 1996 թվականին թողարկել է Celestial Harmonies ֆիրման ԱՄՆ-ում և այնտեղ արժանացել է «Հոգևոր երգերի լավուգույն ձայնասկավառակ» մրցանակին։ Հանրային ռադիոյի Ոսկե ֆոնդում ունի շուրջ քառասուն ձայնագրություններ։

Մենահամերգներով շրջագայել է Իտալիայում, Ավստրիայում, Ֆրանսիայում, Սլովենիայում, Սիրիայում, Հնդկաստանում, Վրաստանում, Կորեայում, Սիրիայում, Արցախում և այլ երկրներում։

## Դերերգեր

## Մրցանակներ և պարգևներ
* Հյուսիսային Կորեայում կայացած միջազգային մրցույթ-փառատոնի գլխավոր մրցանակ և ոսկե գավաթ, մեդալ (2004)
* Հայաստանի վաստակավոր արտիստ (2015)
* Ֆրիտյոֆ Նանսենի Ոսկյա մեդալ (2016)
* «Նոր Ոսկեդար» գրականության և արվեստի մրցանակ (2019)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ սոպրանոներ
Կատեգորիա:Հայ օպերային երգչուհիներ
Կատեգորիա:Հայաստանի վաստակավոր արտիստներ
Նունե Բադալյան

**Նունե Հովհաննեսի Բադալյան** (), հայ օպերային երգչուհի (սոպրանո)։ Հայաստանի վաստակավոր արտիստ (2014)։

Երգիչ Հովհաննես Բադալյանի դուստրն է, դաշնակահար Անահիտ Բադալյանի քույրը։

## Կենսագրություն
Նունե Բադալյանը ծնվել է Երևանում։ 1989 թվականին ավարտել է Երևանի Կոմիտասի անվան պետական կոնսերվատորիայի վոկալ բաժինը, իսկ 1992 թվականին՝ ասպիրանտուրան։

1996 թվականին Սանկտ-Պետերբուրգում մասնակցել է Ռիմսկի-Կորսակովի անվան միջազգային մրցույթին, որտեղ արժանացել է դիպլոմի և նույն թվականին առաջին մենահամերգն է ունեցել Մոսկվայում` Ռախմանինովի անվան համերգասրահում։

1999 թվականից՝ Հայաստանի Սպենդիարյանի անվան օպերայի և բալետի թատրոնի երգչուհի։ 2001 թվականին 2 անգամ մենահամերգ է ունեցել Լոնդոնի Սբ․ Ջոն Սմիթ Սքվերում։

2002 թվականին Ֆրանսիայի Կայն սյուղ Մեղ քաղաքում կատարել է Միքաելլայի դերերգը «Կարմեն» օպերայից։

2003 թվականին Հայաստանի օպերային թատրոնի հետ միասին Մոսկվայի Մեծ թատրոնում կատարել է Ադալջիզայի դերերգը Բելլինիի «Նորմա» օպերայից։

Մենահամերգներ է ունեցել Պարսկաստանում, Վրաստանում, Միացյալ Արաբական էմիրություններում, Լոնդոնում, Սան Ֆրանցիսկոյում, Ֆրեզնոյում, Ժնևում, Աթենքում, Սալոնիկում, Համբուրգում, Նյու Յորքում, Բոստոնում, Վաշինգտոնում, Լոս Անջելեսում, Սան Դիեգոյում, ինչպես նաև Կիպրոսում, Լիբանանում։

## Դերերգեր

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայաստանի վաստակավոր արտիստներ
Կատեգորիա:Հայ օպերային երգչուհիներ
Մարինե Դեինյան

**Մարինե Դեինյան** (), հայ օպերային երգչուհի (սոպրանո)։ Հայաստանի վաստակավոր արտիստ (2012)։

## Կենսագրություն
Մարինե Դեինյանը ծնվել է Երևանում։ Սովորել է Ռոմանոս Մելիքյանի անվան երաժշտական քոլեջում, որն ավարտելուց հետո կրթությունը շարունակել է Կոմիտասի անվան պետական կոնսերվատորիայում։ 1995 թվականից նաև դասավանդում է կոնսերվատորիայում։ 2015 թվականից՝ պրոֆեսոր։

1999 թվականին Նյու Յորքում վարպետության դասեր է ստացել Լյուչիա Ալբանեզեի (ԱՄՆ), Լուսին Ամարայի (ԱՄՆ) և հետագայում Վրաստանում Գալինա Վիշնևսկայայի մոտ (Ռուսաստան)։ 1999 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգչուհի։

2017 թվականի հունիսի 5-15-ը Ա. Սպենդիարյանի անվան օպերայի և բալետի ազգային ակադեմիական թատրոնում թատրոնի գեղարվեստական ղեկավար Կոնստանտին Օրբելյանի հրավերով մասնակցել է թատրոնի մեներգիչների համար նախատեսված վարպետության դասերի Դայանա Զոլայի, Ջոն Ֆիշերի գլխավորությամբ։

2017 թվականին Ստոկհոլմում մասնակցել է վոկալ դասախոսների միջազգային կոնգրեսին, որտեղ ներկայացրել է Տիգրան Չուխաջյանի Արշակ Երկրորդ օպերայից հատվածներ (բնօրինակով) և Կոմիտաս։

Համերգներով հանդես է եկել Դոնեցկում, Համելնում, Միշկոլցում, Բուդապեշտում, Գվանջուում, Նյու Շատելում, Մութիեում, Բիլբիենում, Դելիում, Բելֆորդում, Սամսունում, Վլադիկավկազում, Սանկտ Պետերբուրգում։

## Դերերգեր

## Մրցանակներ և պարգևներ
* 1998 - Վ. Բելլինիի անվան միջազգային մրցույթի (Ragussa-Ibla) դափնեկիր (Իտալիա)
* 2003 - «Ոսկե դիմակ» փառատոնում Վ. Բելլինիի «Նորմա» օպերայում կատարած Նորմայի դերի համար առաջադրվել է լավագույն կանացի կերպար անվանակարգում (Սանկտ-Պետերբուրգ)
* 2003 - Ոսկե գավաթի «Ապրիլյան Գարուն» փառատոն (Հյուսիսային Կորեա)
* 2012 - Հայաստանի անկախության 20-րդ տարեդարձի կապակցությամբ Մշակույթի նախարարության կողմից պարգևատրվել է պատվոգրով՝ «մշակութային կյանքում մեծ ներդրում ունենալու համար» 
* 2012 - ՀՀ նախագահի կողմից շնորհվել է Պատվո շքանշան և ՀՀ վաստակավոր արտիստի կոչում

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայաստանի վաստակավոր արտիստներ
Կատեգորիա:Հայ սոպրանոներ
Կատեգորիա:Հայ օպերային երգչուհիներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Աննա Մնացականյան

**Աննա Մնացականյան** (), հայ օպերային երգչուհի (սոպրանո)։

## Կենսագրություն
Աննա Մնացականյանը ծնվել է Երևանում։ 1990-1993 թվականներին սովորել է Ռոմանոս Մելիքյանի անվան երաժշտական ուսումնարանի երաժշտագիտական բաժնում։ 1993 թվականին ընդունվել է Երևանի Կոմիտասի անվան պետական կոնսերվատորիա՝ Գոհար Գասպարյանի դասարան, որն ավարտել է 1999 թվականին։ Այնուհետև՝ 1999-2000 թվականներին, ուսումը շարունակել է կոնսերվատորիայի ասպիրանտուրայում։

2001-2002 թվականներին վարպետության դասեր է ստացել օպերային երգչուհի Զարուհի Դոլուխանյանից։ Հայաստանի պետական ակադեմիական կապելլայի և Հայաստանի պետական ֆիլհարմոնիկ նվագախմբի հետ միասին հանդես է եկել որպես մենակատար՝ Հովհաննես Չեքիջյանի ղեկավարությամբ։

1999 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգչուհի։

Համերգներով շրջագայել է Ֆրանսիայում, Բելգիայում, Լիբանանում, Ավստրիայում և Ռուսաստանում։

## Դերերգեր

## Մրցանակներ և պարգևներ
* Վոկալիստների միջազգաին մրցույթի դափնեկիր (1999, Լիբանան)
* «Ապրիլյան գարուն» միջազգային մրցույթ-փառատոնի ոսկե մրցանակ և «Օպերային երգեցողություն» անվանակարգի դափնեկիր (2007, Կորեա)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայաստանի վաստակավոր արտիստներ
Կատեգորիա:Հայ օպերային երգչուհիներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Արշալույս Աղայան

**Արշալույս Աղայան** (), իրանահայ նկարիչ։

## Կենսագրություն
Արշալույս Աղայանը ծնվել է 1945 թվականին Իրանի Ալիգուդարզ նահանգի Ֆարջաբադ գյուղում։ Սովորել է Թեհրանի «Արարատ» հայկական դպրոցում, 1970 թվականին ավարտել է Քյամալոլմոլք արվեստի ուսումնարանը։ Այնուհետև նկարչություն է դասավանդել Թեհրանի մի քանի դպրոցներում։ 1973 թվականին ընտանիքով տեղափոխվել են Հայաստան։ 1978 թվականին ավարտել է Երևանի գեղարվեստա-թատերական ինստիտուտի գեղանկարչության բաժինը։

Հայաստանում համագործակցում է Հայաստանի նկարիչների միության հետ։ Աղայանի գործերի հիմնական թեմաներն են պատմական կարևոր իրադարձությունները, հայ ժողովրդի բարքերը, ավանդույթները, կենցաղը։

## Ցուցահանդեսներ
Աղայանի առաջին ցուցահանդեսը տեղի է ունեցել Թեհրանի «Աբովյան» հայկական միությունում, որի հիմնադիրներից է եղել նաև Աղայանը։ 1968-1972 թվականներին Իրանում մասնակցել է մի շարք ցուցահանդեսների, Թեհրանում բացել իր անհատական ցուցահանդեսը։ 1980 թվականին իր անհատական գործերը ներկայացրել է Հայաստանի ժուռնալիստների տանը։
1992 թվականին Լոս Անջելեսում, Իրանահայ միության նախաձեռնությամբ, կազմակերվել է Աղայանի գործերի ցուցահանդես-վաճառք։

## Ծանոթագրություններ

## Գրականություն
* Արմինե (Արմինե Մելիք-Իսրայելյան), Գեղանկարիչ Արշալույս Աղայան. 400-ամյա վկան, Երևան։ Ասողիկ, 2008, 978-9939-50-061-4։

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Իրանահայ նկարիչներ
Արծվիկ Դեմուրչյան

**Արծվիկ Դեմուրչյան** (), հայ օպերային երգչուհի (սոպրանո)։

## Կենսագրություն
Արծվիկ Դեմուրչյանը ծնվել է Երևանում։ Սովորել Երևանի Ռոմանոս Մելիքյանի անվան երաժշտական ուսումնարանում։ Այնուհետև ուսումը շարունակել է Երևանի Կոմիտասի անվան պետական կոնսերվատորիայում և ասպիրանտուրայում՝ պրոֆեսոր Ա. Սարաջյանի դասսարան։

2003 թվականին հրավեր է ստացել Սարատովի օպերային թատրոնից կատարել Վիոլետայի դերերգը Վերդիի «Տրավիատա» օպերայում։ 2007 թվականին Մոսկվայի կոնսերվատորիայում և Սանկտ Պետերբուրգի օպերային թատրոնում Վլադիմիր Մինինի ղեկավարությամբ մասնակցել է Պերգոլեզիի «Ստաբատ Մատեր» օպերայի կատարմանը։ 2001 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգչուհի։

2016 թվականից նաև՝ Հայաստանի պետական ակադեմիական երգչախմբի անդամ է (ղեկավար՝ Հովհաննես Չեքիջյան)։

Համերգներով հանդես է եկել Գերմանիայում, Մեծ Բրիտանիայում, Իտալիայում, Ռուսաստանում, Վրաստանում։

## Դերերգեր

## Մրցանակներ և պարգևներ
* Վ. Բելինիի անվան մրցույթի դափնեկիր (1998, Սիցիլիա)
* Ե. Օբրազցովայի անվան մրցույթի դափնեկիր (2001, Սանկտ Պետերբուրգ)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ սոպրանոներ
Կատեգորիա:Հայ օպերային երգչուհիներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Սյուզաննա Մելքոնյան (օպերային երգչուհի)

**Սյուզաննա Մելքոնյան** (), հայ օպերային երգչուհի (սոպրանո)։

## Կենսագրություն
Սյուզաննա Մելքոնյանը ծնվել է Երևանում։ 1987-1997 թվականներին սովորել է Երևանի թիվ 17 վոկալ միջնակարգ մասնագիտացված երաժշտական դպրոցում, այնուհետև՝ 1997-2002 թվականներին՝ Երևանի Կոմիտասի անվան պետական կոնսերվատորիայի վոկալ բաժնում։ 2005 թվականից՝ Ա․ Սպենդիարյանի անվան օպերայի և բալետի ազգային ակադեմիական թատրոնի մեներգչուհի։

2011 թվականից համագործակցում է նաև Հայաստանի ազգային ֆիլհարմոնիկ նվագախմբի հետ՝ Չայկովսկու «Եվգենի Օնեգին» օպերայում կատարելով Տատյանայի դերերգը, հանդես գալով նաև Մոցարտի՝ «Ռեքվիեմ» և Հալաջյանի՝ «Մեսսա» օպերաներում։

2012-2014 թվականներին աշխատել է Վոլգոգրադի երաժշտական թատրոնում` Վերդիի «Տրավիատա» օպերայում կատարելով Վիոլետտայի դերերգը։

## Դերերգեր

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգչուհիներ
Ռոբերտ Ջորջ Գիսինգ

**Ռոբերտ Ջորջ Գիսինգ** (), անգլիացի գրող, նատուրալիստական վեպի խոշոր ներկայացուցիչ։

Իր գլխավոր վեպերում Գիսինգը հստակ ներկայացնում է սովորական քաղաքային աղքատների, թափառականների, մարմնավաճառների՝ («Լուսաբացին աշխատողներ» (Workers in the Dawn, 1880), «Ապադասակարգայինները» (The Unclassed, 1884) վեպեր), ինչպես նաև գրողների և լրագրողների կյանքը, ովքեր պայքարում էին գոյատևելու համար («Գրական բոհեմայի նոր փողոցը» վեպը (The New Grubstreet, 1891)):

Գիսինգը փորձել է սոցիալական խնդիրներ առաջադրել, բայց չի կարողացել գտնել սոցիալական հակասությունների լուծումները։ Այսպիսին է, օրինակ, «Դեմոս» վեպում այդ խնդրի ձևակերպումը (1887)։ Վեպում արտահայտվում է գրողի սարսափը և զզվանքը անբարեկիրթ ամբոխի հանդեպ։

Կանանց ազատագրմանը նվիրված վեպերն են «Ազատագրվածները» (1891), «Դենզիլ Կուորյեր» (1892) և «Կանայք տարաձայնության մեջ» (The odd Women, 1893)։

Գիսինգը իր ստեղծագործական վերջին շրջանում հեռանում է անհիմն բողոքականությամբ անորոշ արմատականությունից, իրականության հակասություններից դեպի անտիկ աշխարհ, պատմականություն և բնության պաշտամունք։ Գիսինգը գրել է նաև Չարլզ Դիքենսի մասին (Charles Dickens, 1898) և երկու բնութագրական և ճանապարհորդական գրքեր՝ «By the Jonian sea» (1901) և «The Private Papers of Henry Ryecroft» (առաջինում պատմում է Կալաբրիայի հյուրանոցներից մեկի սեփականտիրոջ՝ Կորիոլանո Պապարացցոյի մասին, ում անունը դարձել է հասարակ անուն շնորհիվ այդ գիրքը կարդացած՝ «Քաղցր կյանք» ֆիլմի սցենարի հեղինակի)։

1870-ականների և 1880-ականների ընթացքում Ջորջ Գիսինգն աշխատակցել է Սանկտ-Պետերբուրգի «Եվրոպական լրաբեր» ամսագրին, որտեղ G.R.G. ստորագրությամբ թղթակցություններ էր հրապարակում Լոնդոնից։ 1891 թվականին ամսագիրը հրատարակել է նրա «Դեմոս» վեպը՝ Աննա Էնգելհարդտի թարգմանությամբ։

## Մատենագիտություն
* Գիսինգ Ջ. Տիրսա — Սանկտ-Պետերբուրգ. 1893 ( «Համաշխարհային գրադարան»ամսագրում).
* Գիսինգ Ջ. Կյանքի առավոտ — Սանկտ-Պետերբուրգ. 1890.
* Գիսինգ Ջ. Դեմոս. — «Եվրոպայի լրաբեր», 1891, I—V).
* Yates M. George Gissing. 1922.
* Swinnerton F. A. G. Gissing. 1923.
* Cazamian M. L. Le roman et les idées en Angleterre, Strassbourg. 1923. pp.&nbsp;302–371.

## Ծանոթագրություններ

## Արտաքին հղումներ
*Ջորջ Գիսինգը standardebooks.org-ում

Կատեգորիա:Անգլիացի գրողներ
Կատեգորիա:XIX դարի անգլիական գրողներ
Կատեգորիա:20-րդ դարի անգլիացի վիպասաններ
Կատեգորիա:Անգլիացի վիպասաններ
Կատեգորիա:Անգլիացի մանկավարժներ
Վահե Բաղդասարյան (ազատամարտիկ)

**Վահե Սարգսի Բաղդասարյան**, (), բժիշկ-ազատամարտիկ։ «Սասունցիներ» կամավորական ջոկատի, Շուշիի վաշտի(հետագայում Շուշիի առանձնակի գումարտակ) «Եղնիկներ» պարտիզանական ջոկատի անդամ։

## Կենսագրություն։
Վահե Բաղդասարյանը ծնվել է 1972 թվականի մայիսի 6֊ին,  Թալինի շրջանի Կաքավաձոր գյուղում (որտեղ 1915թ. եղեռնից վերապրած իր սասունցի ու մշեցի պապերն էին ապաստանել ու մշտական բնակություն հաստատել), ուսուցչի ընտանիքում։ 1977-1984 թթ սովորել է տեղի դպրոցում՝ բացառիկ ընդունակություններով,այնուհետև տեղափոխվել Թալինի մաթեմատիկական թեքումով դպրոց։ Ուսումն ավարտել է 1988 թ. և նույն թվականին (16 տարեկան հասակում) ընդունվել է Երևանի պետական Բժշկական ինստիտուտ՝ բուժական ֆակուլտետ։ 1989 թ-ից մասնակցում է ԼՂՀ ինքնապաշտպանական մարտերին և զոհվում դրանցից մեկի ժամանակ 1993 թ հունիսի 13-ին Մարտակերտի շրջանի Մատաղիս գյուղի մատույցներում։Աճյունն ամփոփված է ծննդավայր Կաքավաձորի գերեզմանատանը։

## Հասարակական ռազմական գործունեություն։
Վահե Բաղդասարյանի հայրենանավեր գործունեությունը մեծ էր թե 1988 թ Սպիտակի երկրաշարժի, թե Արցախյան պատերազմում։ Նա ուսանաղական տարիներին անդամակցում է ՀՅԴ կուսակցությանը և դառնում Նիկոլ Աղբալյան ուսանողական Միության առաջին անդամներից մեկը։ 1988թ դեկտմբերի 8-ին մեկնում է Սպիտակ՝ աղետի գոտի, փրկարարական աշխատանքներին օժանդակելու համար։

1989 թ-ից միանում է Արցախյան ազատամարտին։ «Սասունցիներ» կամավորական (հրամանատար Ալֆրեդ Ներսիսյան (Աֆո)), «Եղնիկներ» պարտիզանական (հրամանատար Շահեն Մեղրյան) ջոկատների, Շուշիի առանձնակի գումարտակի(հրամանատար Ժիրայր Սեֆիլյան) բազում մարտեր է մղել Ասկերանի շրջանի Լեյնո-Հասանաբադ, Լիսագոր-Շուշի-Լաչին, Մարտակերտի շրջանի Սարսանգ-Կրկժան-Ջրաբերդ-Հաթերք-Տոնաշեն, Շահումյանի շրջանի Գյուլիստան-Խարխապատ ուղություններով։ Նրա վերջին մարտը տեղի ունեցավ 1993 թ֊ին Մատաղիս գյուղի մոտակայքում որտեղ և նա հերոսաբար կնքեց իր վախճանը՝ 21 տարեկան հասակում։

## Պետական պարգևներ
Վահե Բաղդասարյանը Արցախյան պատերազմում կատարած իր գործունեության համար հետմահու պարգևատրվել է՝
* ԼՂՀ «Մարտական խաչ» 2-րդ աստճանի շքանշանով
* «Շուշիի ազատագրման համար» մեդալով

## Հիշատակություններ
Բժիշկ-ազատամարտիկի անունն է կրում՝
* Կաքավաձորի ռազմագիտության դասասենյակը
* «Եղնիկներ» զորամասի կամուրջները
* ՀՅԴ ՆԱՈՒՄ-ի բժշկական խումբը

Նրան է նվիրված «Տրիոլետ Վահե Բաղդասարյանին»  երգը (խոսք՝ Ռաֆիկ Ղազինյանի, երաժշտություն՝ Սահակ Սահակայանի)

## Ծանոթագրություններ

## Արտաքին հղումներ
* «Տրիոլետ Վահե Բաղդասարյանին»
* կենսագրական ֆիլմ «Վահե Բաղդասարյան» 

Կատեգորիա:Կաքավաձոր գյուղում ծնվածներ
Կատեգորիա:Հայ ազատամարտիկներ
Հասմիկ Թորոսյան

**Հասմիկ Թորոսյան** (29 Սեպտեմբեր, 1983), հայ օպերային երգչուհի (սոպրանո)։

## Կենսագրություն
Հասմիկ Թորոսյանը ծնվել է Երևանում։ 2004 թվականին ավարտել է Երևանի Ռոմանոս Մելիքյանի անվան երաժշտական ուսումնարանը, իսկ 2010 թվականին՝ Երևանի Կոմիտասի անվան պետական կոնսերվատորիան։ 2004-2009 թվականներին երգել է սուրբ Գեղարդավանքի երգեցիկ խմբում։ 2011 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգչուհի։

2012 թվականին հրավիրվել է ԱՄՆ (Միննեսսոտա)՝ «Հարավային լույսեր» երաժշտական փառատոնում կատարելու Նեդդայի դերերգը՝ Լեոնկավալոյի «Պայացներ» օպերայում։ 2013 թվականին առաջին անգամ հանդես է եկել բրիտանական Գլայնբուրն օպերային թատրոնում, որտեղ հրավիրվել է կատարելու Նորինայի դերերգը «Դոն Պասքուալե» և Ադինայի դերերգը Դոնիցետտիի «Սիրո ըմպելիք» օպերաներում։

2014 թվականին Հասմիկ Թորոսյանին հրավիրում են Իտալիա՝ սովորելու Ռոսսինիի ակադեմիայում՝ Ալբերտո Զեդդայի ղեկավարությամբ։ Իտալիայում առաջին անգամ բեմ է դուրս գալիս Պեզարո քաղաքում՝ Ռոսսինիի անվան օպերային թատրոնում՝ «Ճանապարհորդություն դեպի Ռեիմս» օպերայում կատարելով Կորինայի դերերգը, որից հետո՝ 2015 թվականին, հրավեր է ստանում Զեդդայի և «Ռոսսինի Օպերա Փառատոն»-ի կողմից՝ Ռոսսինիի «Լա Գազետա» օպերայում հանդես գալու Լիզետայի դերերգով։

2015 թվականին հանդես է եկել նաև Նոր Զելանդիայի «Ֆեստիվալ օպերա» փառատոնում, որտեղ Դոնիցետտիի «Սիրո ըմպելիք» օպերայում կատարել է Ադինայի դերերգը։ Նույն թվականին ելույթ է ունեցել «Փարիզի ազգային նվագախմբի» հետ՝ դիրիժոր Միխայիլ Յուրովսկու ղեկավարությամբ, որտեղ համերգային կատարումով հանդես է եկել Ռիմսկի-Կորսակովի «Թագավորի հարսնացուն» օպերայում` կատարելով Մարֆայի դերերգը։ 2015 թվականին Հայոց ցեղասպանության 100-ամյակի հիշատակին նվիրված միջոցառումների շրջանակներում Ռուսաստանի ազգային ֆիլհարմոնիկ նվագախմբի հետ` դիրիժոր Վլադիմիր Սպիվակովի գլխավորությամբ, կատարել է Մոցարտի «Ռեքֆիեմ»-ը։

Համագործակցում է նաև Հայաստանի պետական ֆիլհարմոնիկ նվագախմբի հետ (գեղարվեստական ղեկավար և գլխավոր դիրիժոր Էդուարդ Թոփչյան)։ Վարպետության դասեր է ստացել Թերեզա Բերգանցայից, Միրելա Ֆրենիից, Գրեիս Բամբրիից և Խուան Դիեգո Ֆլորեսից։

Համերգներով շրջագայել է ինչպես Հայաստանում, այնպես էլ Գերմանիայում, Շվեյցարիայում, Իտալիայում, Ավստրիայում, Ֆինլանդիայում, Ֆրանսիայում, ԱՄՆ-ում, Բրազիլիայում, Արգենտինայում, Ուրուգվայում, Հարավային Կորեայում, Չեխիայում, Ռուսաստանում, Ուկրաինայում, Դուբայում, Լիբանանում, Թուրքիայում։

## Դերերգեր

## Մրցանակներ և պարգևներ
* ԽՍՀՄ ժողովրդական արտիստ Գոհար Գասպարյանի անվան մեներգիչների հանրապետական մրցույթի առաջին կարգի մրցանակ՝ ոսկե մեդալ (2008)
* Հայաստանի նախագահի երիտասարդական մրցանակ՝ ոսկե մեդալ (2009)
* Մոսկվայի 16-րդ «Գեղեցիկ ձայն» միջազգային մրցույթի առաջին կարգի մրցանակ (2010)
* Հռոմի «Musica Sacra» միջազգային մրցույթի առաջին կարգի մրցանակ (2011)
* Հայաստանի մշակույթի նախարարության շնորհակալագիր, 2017

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգչուհիներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Դիանա Հարությունյան

**Դիանա Հարությունյան** (), հայ օպերային երգչուհի (սոպրանո)։

## Կենսագրություն
Դիանա Հարությունյանը ծնվել է Երևանում։ Սովորել է Երևանի Կոմիտասի անվան պետական կոնսերվատորիայում, որից հետո շարունակել է ուսումը կոնսերվատորիայի ասպիրանտուրայում։ Ա. Սպենդիարյանի անվան օպերայի և բալետի ազգային ակադեմիական թատրոնի մեներգչուհի։

## Դերերգեր

## Մրցանակներ և պարգևներ
* Թ. Շահնազարյանի անվան Հանրապետական մրցույթի դիպլոմ (2004, Երևան)
* Տ. Սազանդարյանի անվան Հանրապետական մրցույթի 3-րդ մրցանակ (2006, Երևան)
* Ավանդական, դասական և ավանգարդարվեստի «ԿԱՄԱՐ ԱՐՏ» փառատոնի դիպլոմ (2007, Երևան)
* «Հանրապետության Նախագահի երիտասարդական մրցանակ» (2007, Երևան)
* Գ. Գասպարյանի անվան Հանրապետական մրցույթի 2-րդ մրցանակ (2008, Երևան)
* Հոգևոր երաժշտության փառատոն (2008, Էսպօ, Հելսինկի)
* Հանս Գաբոր Բելվեդեռ մրցույթ (2008, Վիեննա)
* «Հանրապետության Նախագահի երիտասարդական մրցանակ» (2008, Երևան)
* Երաժիշտ-կատարողների «ՎԵՐԱԾՆՈՒՆԴ» Միջազգային փառատոնի շնորհակալագիր (2014, Երևան)
* World Association of Performing Arts 1 International Festival Competition of Art, գրանպրի, World Cup (2015, Երևան)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգչուհիներ
Էքին Քոչ

**Էքին Քոչ** (, ), կինոյի և հեռուստատեսության թուրք դերասան։ Քոչը ներկայումս սովորում է Ստամբուլի Բիլգի համալսարանի բիզնես կառավարման բաժնում։ Բացի այդ, սովորում է նաև կրթության սոցիոլոգիայի բաժնում։ Ավարտել է «35 ու կես» արվեստի կենտրոնը, որտեղ սովորել է Ալթան Գյորդումի և Վահիդե Փերչինի դասարաններում։

Էքին Քոչը իր առաջին դերը ստացել է «Ես կհայտնեմ քեզ մի գաղտնիք» հեռուստասերիալում, որտեղ մարմնավորել է Թիլքի անունով զորեղ ուժ ունեցող գողի դերում։ Այս դերով նա հայտնի է դարձել թուրքական հասարակության մեջ։ Ավելի ուշ, նա նկարահանվել է «Իմ անունն է Գյուլթեփե» հեռուստասերիալում, որտեղ մարմնավորել է Սեյֆի Յաշարի դերը։

Առաջին ֆիլմը, որտեղ նկարահանվել է Քոչը եղել է «Այն ամենը, ինչ մնացել է քեզ ինձնից» ֆիլմը, որտեղ մարմնավորել է Օզգյուր Արըջայի դերը։ Այդ դերի համար նա հաղթել է «Այհան Իշըքի անվան հատուկ մրցանակ»։ Նա խաղացել է նաև Մեհմեդի դերը բրիտանական "Ալին և Նինո" ֆիլմում, որը նկարահանվել է Քուրբան Սայիդի համանուն վեպի հիման վրա։ Նրա ամենահայտնի դերը եղել է Ահմեդ I սուլթանի դերը, որը նա մարմնավորել է «Հոյակապ Դար։ Քյոսեմ սուլթան» հեռուստասերիալում։

## Ֆիլմագրություն

## Ծանոթագրություններ

## Արտաքին հղումներ
*
*Instagram-ի հաշիվ՝ www.instagram.com/ekocofficial
*Ֆեյսբուք

Կատեգորիա:21-րդ դարի թուրք դերասաններ
Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Վարսենիկ Ավանյան

**Վարսենիկ Ավանյան** (), հայ օպերային երգչուհի (մեցցո-սոպրանո)։

## Կենսագրություն
Վարսենիկ Ավանյանը ծնվել է Երևանում։ 2002 թվականին ավարտել է Երևանի Կոմիտասի անվան պետական կոնսերվատորիան, իսկ 2005 թվականին՝  Մոսկվայի Չայկովսկու անվան պետական կոնսերվատորիան։ 2007 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգչուհի։

2010 թվականին ելույթ է ունեցել «Ոսկե ծիրան» փառատոնի ժամանակ։ Նույն թվականից՝ «Ակուստիկ գույներ» ջազ քառյակի անդամ։

Համերգներով շրջագայել է Կոլումբիայում (2009), Կիպրոսում (2010), Գերմանիայում (2013)։

## Դերերգեր

## Փառատոններ
* Մոսկվայի «Ֆեստոս» երիտասարդական փառատոն (2003)
* «Մոսկովյան աշուն» փառատոն (2005)
* Երևանի «Մեկ ազգ, մեկ արվեստ» փառատոն (2006)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգչուհիներ
Կատեգորիա:Մոսկվայի կոնսերվատորիայի շրջանավարտներ
Սարգիս Աղամալյան

**Սարգիս Աղամալյան** (), հայ օպերային երգիչ (տենոր)։

## Կենսագրություն
Սարգիս Աղամալյանը ծնվել է 1978 թվականի հոկտեմբերի 19-ին։ 1996-2001 թվականներին սովորել է Երևանի Կոմիտասի անվան պետական կոնսերվատորիայում։ 1996 թվականին՝ Հայաստանի ազգային ակադեմիական երգչախմբի մեներգիչ։

1996-2015 թվականներին աշխատել է Մայր Աթոռ Սուրբ Էջմիածնի երգչախմբում։

2005-2008 թվականներին՝ Երևանի Կոմիտասի անվան պետական կոնսերվատորիայի օպերային ստուդիայի մեներգիչ։ 2007 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։

## Դերերգեր

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգիչներ
Կալիարի (գավառ)

**Կալիարի** (), գավառ Իտալիայի Սարդինիա ինքնավար մարզում։ Վարչական կենտրոնը Կալիարին է։

Կալիարի գավառն ընդգրկում է 4470 քառ.կմ տարածք, իսկ ընդհանուր բնակչությունը կազմում է 543310 մարդ (2001 թվականի տվյալներով)։ Կար 71 կոմունա այս պրովինցիայում։

Պատմական Կալիարի գավառը 2016 թվականին տարածաշրջանային դեկրետի կողմից փոխարինվել Կալիարի մետրոպոլիտենով։

## Աշխարհագրություն
*Piscinamanna * հովիտը գտնվում է Կալիարի գավառում։

## Գլխավոր կոմունաներ
Ըստ 2005 թվականի հունիսի 30-ի տվյալների, ըստ բնակչության հիմնական կոմունաներն են․

## Քաղաքականություն
Դեմոկրատական կուսակցությունը սոցիալ-դեմոկրատական քաղաքական կուսակցություն է Իտալիայում, Ազատություն կուսակցության մարդկանց հետ միասին (), ներկայիս իտալական կուսակցական համակարգի երկու խոշոր կուսակցություններից մեկն է։

## Պատկերասրահ

Cagliari-Molentargius-Poetto-Quartu.jpg
Palazzo Municipale Quartu.jpg
Nora2.jpg
Panorama Costa Rei.jpg


## Ծանոթագրություններ

## Արտաքին հղումներ
* Official website|Պաշտոնական կայք 

Կատեգորիա:Իտալիայի գավառներ
Լոպե դե Վեգա (թատրոն)

**Լոպե դե Վեգա** (), թատրոն Մադրիդում, գտնվում է Գրան Վիա փողոցում։ Կառուցվել է 1945-1949 թվականներին, ըստ ճարտարապետներ Խոակին և Խուլիան Օտամենդիների նախագծի։ Անվանակոչվել է ի պատիվ իսպանացի դրամատուրգ, բանաստեղծ և արձակագիր Լոպե դե Վեգայի։

## Պատմություն
Թատրոնի շենքը գտնվում է Հիսուսի միաբանության հետևորդների տան նախկին շենքում։ 1931 թվականին այն հրդեհվել է։ 13 տարի անց այն ձեռք է բերվել «Մայրաքաղաքային բնակարան» կազմակերպության կողմից, որն էլ սկսել է զբաղվել դատարկված տարածքի վերականգնմամբ։ Այստեղ կազմակերպությունը կառուցել է ստորգետնյա առևտրի կենտրոն, «Լոպե դե Վեգա» հյուրանոցը և նույն անվամբ թատրոն։
Թատրոնը բացվել է 1949 թվականի ապրիլի 16-ին` հատուկ մյուզիքլների ցուցադրման համար, սակայն 1954 թվականին վերաձևափոխվել է` դառնալով կինոթատրոն։ 
1997 թվականին «Լոպե դե Վեգա»-ն նորից դառնում է թատրոն, որտեղ մյուզիքլներ են ցուցադրվում։ Շուտով այն ձեռք է բերում «*Իսպանական Բրոդվեյ*» անվանումը։
2011 թվականին թատրոնը վերանորոգվում է` իր բեմում իսպանական ամենահայտնի «Առյուծ արքա» մյուզիքլը ցուցադրելու համար։

## Ներկայացումներ
* 1999. «Գեղեցկուհին և հրեշը» (մյուզիքլ)
* 2002. «Օպերայի ուրվականը» (մյուզիքլ)»

### «Stage Entertainment España»
* 2004. «Mamma Mia!»
* 2007. «Հիսուս Քրիստոս սուպերաստղը»
* 2008. «Հիանալի մյուզիքլ»
* 2009. «Սպամատոլ»
* 2010. «Մերժվածները»
* 2011. «Առյուծ արքա»

## Ծանոթագրություններ

## Արտաքին հղումներ
* Թատրոնի պաշտոնական կայք  

Կատեգորիա:Իսպանիայի թատրոններ
Ռուբեն Նուրիջանյան

**Ռուբեն Նուրիջանյան** (), հայ օպերային երգիչ (տենոր)։

## Կենսագրություն
Ռուբեն Նուրիջանյանը ծնվել է 1957 թվականի նոյեմբերի 13-ին Շիրակի մարզի Թավշուտ գյուղում։ 1975-1981 թվականներին սովորել է Առնո Բաբաջանյանի անվան երաժշտական ուսումնարանում։ 1979 թվականից՝ կամերային երգչախմբի մենակատար։

1981-1983 թվականներին՝ Ա. Սպենդիարյանի անվան օպերայի և բալետի ազգային ակադեմիական թատրոնի երգչախմբի մենակատար։ 1988-1999 թվականներին հանդես է եկել մի շարք թատրոններում և երաժշտական խմբերում՝ Օպերային ստուդիա, Հ. Պարոնյանի անվան երաժշտական կոմեդիայի պետական թատրոն, Երևանի պետական կամերային թատրոն։

1999 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։

## Դերերգեր

## Ծանոթագրություններ

Կատեգորիա:Թավշուտ գյուղում ծնվածներ
Կատեգորիա:Հայ օպերային երգիչներ